สวัสดีค่ะ หนูหยุดกินยาคุมมาประมาณ 3 เดือนได้ค่ะ แล้วช่วงที่หยุดยาคุมมีเพสสัมพันธ์กับแฟนไม่ได้ป้องกันหลั่งในค่ะ แล้วตอนนี้ประจำเดือนไม่มาเดือนกว่าๆแล้ว เมื่อปลายๆเดือนที่แล้วตรวจการตั้งครรภ์ไปค่ะขึ้นขีดเดียว อยากทราบว่าที่หยุดกินยาคุมไปประมาณ 3 เดือน แล้วประจำเดือนยังไม่มามีโอกาสจะท้องไหมค่ะ ถ้าไม่ท้องเราสามารถกลับมากินยาคุมได้ตอนไหนค่ะ มีอาการปวดท้อง ปวดหลัง เหมือนคนเป็นประจำเดือนเลยค่ะ แต่ประจำเดือนไม่มาค่ะ
สวัสดีค่ะ เมื่อหยุดทานยาคุมกำเนิด ฤทธิ์ในการป้องกันการตั้งครรภ์ก็จะหมดลงในทันที เมื่อมีเพศสัมพันธ์ ก็จะมีโอกาสตั้งครรภ์ได้ อย่างไรก็ตาม หากได้ตรวจหาการตั้งครรภ์ โดยตรวจหลังจากมีเพศสัมพันธ์ครั้งสุดท้ายไปมากกว่า 2 สัปดาห์แล้ว พบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้นค่ะ แต่หากยังไม่เกิน 2 สัปดาห์ นับจากที่มีเพศสัมพันธ์ครั้งสุดท้ายไป ก็ควรตรวจซ้ำดูอีกครั้ง หากยังตรวจไม่พบ ก็แสดงว่าไม่ได้มีการตั้งครรภ์เกิดขึ้น ซึ่งหากต้องการทานยาคุมกำเนิดต่อ ก็สามารถเริ่มทานได้เลย แต่ในช่วง 7 เม็ดแรกของการทานยา ควรงดการมีเพศสัมพันธ์ไปก่อน เพื่อรอให้ยาได้เริ่มออกฤทธิ์ค่ะสำหรับการที่ประจำเดือนไม่มานาน 3 เดือน หากไม่ได้เกิดจากการตั้งครรภ์ ก็อาจเกิดจากการมีโรคอ้วน ซึ่งส่งผลต่อการผลิตฮอร์โมนจากรังไข่ และทำให้ไม่มีไข่ตก หรืออาจเกิดจากภาวะไทรอยด์ฮอร์โมนผิดปกติ เป็นต้น ดังนั้น ก่อนจะเริ่มทานยาคุมกำเนิด อาจไปพบแพทย์เพื่อหาสาเหตุดูก่อนค่ะ